
ΤΕΥΧΟΣ ΔΕΥΤΕΡΟ 


Αρ. Φύλλου 347 


30 Μαρτίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση προθεσμίας περαίωσης κτιρίου Δημοτικού 
Παιδικού Σταθμού στα Β.Κ. 1714 και 1742 δημόσια 
κτήματα, που παραχωρήθηκαν στο Δήμο Θεσσα¬ 


λονίκης με την 74/16.9.1983 Π.Υ.Σ. και το 
47173/30.9.1983 πωλητήριο του Υπουργείου Οικο¬ 
νομικών. 1 

Έγκριση Οργανισμού Εσωτερικής Υπηρεσίας Δημοτι¬ 
κού Νομικού Προσώπου Δήμου Τυχερού «Κέντρο 

Προσχολικής Αγωγής». 2 

Καθορισμός αποζημίωσης Αντιπροέδρου, μελών κ.λπ 
Διοικητικού Συμβουλίου της Δημοτικής Επιχείρη¬ 
σης Ύδρευσης και Αποχέτευσης Ρίου Ν. Αχαΐας.. 3 

Χορήγηση άδειας άσκησης επαγγέλματος Κοινωνικού 
Λειτουργού στην Δήμο Γκλαντιόλα του Βασιλείου. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 106/11.1.2001 απόφαση 


του Γενικού Γραμματέα Περιφέρειας Δυτικής Ελ¬ 
λάδας . 5 


ΑΠΟΦΑΣΕΙ Σ 

Αριθ. 1008838/788/Α0010 (1) 

Παράταση προθεσμίας περαίωσης κτιρίου Δημοτικού 
Παιδικού Σταθμού στα Β.Κ. 1714 και 1742 δημόσια κτή¬ 
ματα, που παραχωρήθηκαν στο Δήμο Θεσσαλονίκης 
με την 74/16.9.1983 Π.Υ.Σ. και το 47173/30.9.1983 πω¬ 
λητήριο του Υπουργείου Οικονομικών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις του άρθρου 5 του Α.Ν. 1331/1949 «πε¬ 
ρί παραχωρήσεως ακινήτων τινων του Δημοσίου και περί 
τροποποιήσεως διατάξεων τινων της περί δημοσίων κτη¬ 
μάτων νομοθεσίας». 

2. - Το αρ. 1 παρ. 5 του Ν. 2412/96 (ΦΕΚ 123Α) κατά το 
οποίο οι προβλεπόμενες στο άρθρο 5 του Α.Ν. 1331/49 


αποφάσεις του Υπουργικού Συμβουλίου αντικαθίστανται 
με κοινές αποφάσεις των Υπουργών Εθνικής Οικονομίας 
και Οικονομικών. 

3. - Την αρ. 74/16.9.1983 ΠΥΣ με την οποία εγκρίθηκε η 
δωρεάν και κατά πλήρες δικαίωμα κυριότητας παραχώ¬ 
ρηση στον Δήμο Θεσ/νίκης των με αριθμό ΒΚ 1714 και 
1742 δημοσίων κτημάτων Θεσ/νίκης. 

4. -Το αριθ. 47173/30.9.1983 πωλητήριο του Υπουργεί¬ 
ου Οικονομικών, με το οποίο παραχωρήθηκαν τα πιο πά¬ 
νω ακίνητα στον Δήμο Θεσ/νίκης με σκοπό την ανέγερση 
κτιρίου για την στέγαση Δημοτικού Παιδικού Σταθμού και 
χορηγήθηκε πενταετής προθεσμία περαίωσης της ανέ¬ 
γερσης του κτιρίου, με ανακλητική ισχύ. 

5. -Τηναρ. αρ. 1119/21.9.1998 απόφαση - εισήγηση του 
Νομάρχη Θεσ/νίκης με την οποία εγκρίθηκε διετής παρά¬ 
ταση της πενταετούς προθεσμίας που τάσσει το αριθ. 
47173/30.9.1983 πωλητήριο. 

6. -Τηναρ. 129/30.11.1988 ΠΥΣ,ηοποίατροποποίησετην 
αρ. 74/16.9.1983 προηγούμενη απόφασή του και ενέκρινε 
την παράταση για δύο (2) χρόνια της πενταετούς προθε¬ 
σμίας που τάσσει το αρ. 47173/30.9.1983 παραχωρητήριο 
του Υπουργείο Οικονομικών, προκειμένου ναπερατωθείτο 
κτίριο του Δημοτικού Παιδικού Σταθμού Θεσ/νίκης. 

7. - Τηναρ. 628/31.8.1990 απόφαση - εισήγηση του Νο¬ 
μάρχη Θεσ/νίκης η οποία ενέκρινε διετή παράταση της 
προθεσμίας που έτασσε η με αριθ. 1119/21.9.1988 από¬ 
φασή του, προκειμένου να περατωθεί η ανέγερση του 
κτιρίου για τη στέγαση Παιδικού Σταθμού του Δήμου 
©εσ/νίκης, δηλ. μέχρι 30.9.1992. 

8. - Την αρ. 438/20.8.1992 απόφαση - εισήγηση του Νο¬ 
μάρχη ©εσ/νίκης, με την οποία εγκρίθηκε 4ετής παράτα¬ 
ση της προθεσμίας που έτασσε η προηγούμενη με αρ. 
628/31.8.90 απόφασή του, για την περάτωση της ανέγερ¬ 
σης του κτιρίου, δηλ. μέχρι 30.9.1996. 

9. - Την αρ. 208/30.12.1993 ΠΥΣ, η οποία τροποποίησε 
τις προηγούμενες υπ’ αριθ. 74/16.9.1983 και 129/ 
30.11.1988 πράξεις του και ενέκρινε την παράταση για έξι 
(6) ακόμη χρόνια, δηλ. μέχρι 30.9.1996, προκειμένου να 
περατωθεί η ανέγερση του κτιρίου για τη στέγαση του 
Παιδικού Σταθμού του Δήμου Θεσ/νίκης. 

10. - Το με αρ. 54289/1854/2.7.96 έγγραφο του Δήμου 
©εσ/νίκης, στο οποίο ζητάει παράταση της προθεσμίας 
που τάσσει η 208/30.12.93 ΠΥΣ. 

11. - Την αρ. 5807/11.12.96 απόφαση - εισήγηση του Γε¬ 
νικού Γραμματέα Περιφέρειας Κεντρικής Μακεδονίας η 
οποία ενέκρινε παράταση της προθεσμίας που δόθηκε με 
την αριθ. 438/20.8.1992 απόφαση του Νομάρχη Θεσ/νί¬ 
κης, για τέσσερα (4) χρόνια, δηλ. μέχρι 30.9.2000 για να 
περατωθεί το κτίριο του Δημοτικού Παιδικού Σταθμού 
στα ΒΚ 1714 και ΒΚ1742. 

12. - Την με αριθ. πρωτ. 1013939/977/Α0010/8.3.1997 
κοινή απόφαση των Υπουργών Εθνικής Οικονομίας και Οι¬ 
κονομικών, η οποία τροποποίησε τις αρ. 74/83,129/88 και 
208/93 ΠΥΣ και ενέκρινε την παράταση της πενταετούς 
προθεσμίας που τάχθηκε με το αρ. 47173/30.9.83 πωλη- 
τήριο του Υπουργείου Οικονομικών - όπως αυτή παρατά- 
θηκεγια έξι (6) χρόνια μετηνπροαναφερόμενητρίτη πρά¬ 
ξη του Υπουργικού Συμβουλίου - για τέσσερα (4) ακόμη 
χρόνια, δηλαδή μέχρι 30.9.2000, προκειμένου να περα¬ 
τωθεί η ανέγερση του κτιρίου για την στέγαση του Παιδι¬ 
κού Σταθμού του Δήμου Θεσ/νίκης. 

13. - Το με αρ. 65787/1772/18.9.2000 έγγραφο του Δή¬ 
μου Θεσ/νίκης στο οποίο ζητάει παράταση της προθε¬ 
σμίας που δόθηκε με την τελευταία κοινή απόφαση των 
Υπουργών Εθνικής Οικονομίας και Οικονομικών, για άλλα 
τέσσερα (4) χρόνια δηλαδή μέχρι 30.9.2004. 

14. - Την αρ. 3836 απόφαση της με αριθ. 113/15.11.2000 
συνεδριάσεως της Επιτροπής Δημοσίων Κτημάτων Θεσ/νί¬ 
κης, η οποία ενέκρινε την παράταση της προθεσμίας που 
δόθηκε με την αριθ. 1013939/ 977/ Α0010/ 8.3.1997 κοινή 
απόφαση των Υπουργών Εθνικής Οικονομίας και Οικονομι¬ 
κών, για τέσσερα (4) χρόνια δηλαδή μέχρι 30.9.2004. 

15. - Η με αριθ. πρωτ. 29/4.1.2001 απόφαση της Προϊ- 
σταμένης της Κτηματικής Υπηρεσίας Θεσ/νίκης, με την 
οποία εγκρίθηκε η παράταση για τέσσερα (4) χρόνια, δηλ. 
μέχρι 30.9.2004, της προθεσμίας που δόθηκε με την ως 
άνω κοινή Υπουργική Απόφαση. 

16. - Την 1039386/441/Α006/21.4.2000 (ΦΕΚ 571/ τ. 
Β’/21.4.2000) κοινή απόφαση του Πρωθυπουργού και 
Υπουργού Οικονομικών, για την ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών, αποφασίζουμε: 

Τροποποιούμε την 1013939/977/Α0010/8.3.1997 κοινή 
απόφασή μας και εγκρίνουμε την παράταση της τετραε¬ 
τούς προθεσμίας που δόθηκε με αυτήν για άλλα τέσσερα 
(4) χρόνια, δηλαδή μέχρι 30.9.2004, προκειμένου να πε¬ 
ρατωθεί η ανέγερση του κτιρίου για την στέγαση Παιδι¬ 
κού Σταθμού του Δήμου Θεσσαλονίκης στα με ΑΒΚ 1714 
και 1742 δημόσια κτήματα Θεσ/νίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ ΑΠ. ΦΩΤΙΑΔΗΣ 

- ♦ - 

Αριθ. 716 (2) 

Έγκριση Οργανισμού Εσωτερικής Υπηρεσίας Δημοτικού 
Νομικού Προσώπου Δήμου Τυχερού «Κέντρο Προ- 
σχολικής Αγωγής». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ» 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 


στελέχωση της Περιφέρειας, ρύθμιση θεμάτων για την 
Τοπική Αυτ/ση & άλλες διατάξεις». 

2. Τις διατάξεις του άρθρου 26 του Δ.Κ.Κ.-Π.Δ. 410/95, 
όπως αντικαταστάθηκε με το άρθρο 9 παρ. 7 Ν. 2503/97. 

3. Τις διατάξεις των άρθρων 198 και 203 του Δ. Κ.Κ.-Π .Δ. 
410/95. 

4. Τις διατάξεις του άρθρου 8 παρ. 58 Ν. 2307/95. 

5. Τις διατάξεις του άρθρου 12 Ν. 1188/81, όπως αντι- 
καταστάθηκε με το άρθρο 8παρ.5 Ν. 2307/95. 

6. Τις διατάξεις του άρθρου 29 Α'του Ν.1558/1985, το 
οποίο προστέθηκε με το άρθρο 27 του Ν. 2081/1992 και 
τροποποιήθηκε με το άρθρο 1 παρ. 2α του Ν. 2649/1997. 

7. Την με αρ. 27503/3.7.97 ερμηνευτική εγκύκλιο του 
ΥΠ.ΕΣ.Δ.Δ.Α. 

8. Την Π2β /2827/30.7.97 κοινή απόφαση Υπουργών 
ΕΣ.Δ.Δ.Α. και Υγείας-Πρόνοιας. 

9. Το γεγονός ότι από την απόφαση αυτή προκαλείται 
δαπάνη σε βάρος του Προϋπ/σμού του Νομικού Προσώ¬ 
που, το ύψος της οποίας δεν μπορεί να προσδιοριστεί. 

10. Την με αρ. 2/2000 απόφαση του Διοικητικού Συμ¬ 
βουλίου του «Κέντρου Προσχολικής Αγωγής Δήμου Τυ¬ 
χερού», που αφορά τη σύνταξη και ψήφιση του Οργανι¬ 
σμού Εσωτερικής Υπηρεσίας του εν λόγω Παιδικού Σταθ¬ 
μού, καθώς και την με αρ. 137/2000 απόφαση του 
Δημοτικού Συμβουλίου Δήμου Τυχερού, που αφορά στην 
έγκριση της παραπάνω απόφασης. 

11. Την με αρ. 11/19.12.2000 γνωμοδότηση του Υπηρε¬ 
σιακού Συμβουλίου Δημ. Υπαλλήλων Ν. Έβρου, αποφα¬ 
σίζουμε: 

Εγκρίνουμε τον Οργανισμό Εσωτερικής Υπηρεσίας του 
«ΚΕΝΤΡΟΥ ΠΡΟΣΧΟΛΙΚΗΣ ΑΓΩΓΗΣ» Δήμου Τυχερού, 
όπως αναλυτικά αναφέρεται παρακάτω: 

Άρθρο 1 

Το νεοσυσταθέν Ν.Π.Δ.Δ. Δήμου Τυχερού έχει τίτλο 
«ΚΕΝΤΡΟ ΠΡΟΣΧΟΛΙΚΗΣ ΑΓΩΓΗΣ ΔΗΜΟΥ ΤΥΧΕΡΟΥ». 

Άρθρο 2 

Σκοπός του Κέντρου Προσχολικής Αγωγής, είναι να πα¬ 
ρέχει ΑΓΩΓΗ στα παιδιά προσχολικής ηλικίας, ώστε: 

α) Να τα βοηθήσει να ενταχθούν ομαλά στο Δημοτικό 
Σχολείο 

β) Να τα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά. 

γ) Να εξαλείψει, κατά το δυνατό, τις διαφορές που προ¬ 
κύπτουν από το πολιτιστικό-οικονομικο- μορφωτικό επί¬ 
πεδο των γονέων τους (παιδιά εργαζόμενων, κύρια των 
οικονομικά ασθενέστερων στρωμάτων). Δηλαδή : Να πα¬ 
ρέχει αντισταθμιστική Αγωγή. 

δ) Να εξυπηρετήσει τους εργαζόμενους γονείς και να 
αποτελέσει Κέντρο Κοινωνικής πολιτικής και Βοήθειας 
(να ευαισθητοποιεί, ενημερώνει και προβληματίζει τους 
γονείς των παιδιών σε θέματα παιδαγωγικής και παιδικής 
ψυχαγωγίας). 

Άρθρο 3 

Το Ν.Π.Δ.Δ. Δήμου Τυχερού οργανώνεται σε ένα (1) 
ΤΜΗΜΑ, γιατί υπάρχει ένας Παιδικός Σταθμός που μετα¬ 
βιβάστηκε. 

Στο ΤΜΗΜΑ ΠΡΟΣΧΟΛΙΚΗΣ ΑΓΩΓΗΣ ΔΗΜΟΥ ΤΥΧΕ¬ 
ΡΟΥ λειτουργούν: 

Γραφείο Προϊσταμένου 

Γραφείο Παιδαγωγών 

Γ ραφείο Διοικητικής Στήριξης 

Μαγειρείο 

Άρθρο 4 

ΚΑΤΗΓΟΡΙΕΣ-ΚΛΑΔΟΙ ΜΟΝΙΜΟΥ ΠΡΟΣΩΠΙΚΟΥ 

Οι θέσεις των μόνιμων υπαλλήλων διακρίνονται στις 
εξής κατηγορίες: 

1. Κλάδος ΤΕ 9 Βρεφονηπιοκομίας, θέσεις τρεις (3). 

2. Κλάδος ΤΕ 17 Διοικητικού- Λογ/κού ή ΔΕΙ Διοικητι- 
κού-Λογ/κού, θέση μία (1). 

3. ΚλάδοςΔΕ23 Μαγείρων, θέση μία (1). 

4. Κλάδος ΥΕ 16 Προσωπικού καθαριότητας, θέση μία 

( 1 ). 

Άρθρο 5 

Ο αριθμόςτων οργανικών θέσεων κατά κλάδο είναι ανά¬ 
λογες με τις θέσεις του άρθρου 4. Στους παραπάνω κλά¬ 
δους και θέσεις εντάσσονται σε θέσεις συνιστώμενες 
προσωποπαγείς, οι ήδη υπηρετούντες μόνιμοι υπάλληλοι 
των Κρατικών Παιδικών Σταθμών, που μετατάσσονται αυ¬ 
τοδίκαια, σύμφωνα με το άρθρο 9 & 7 του Ν. 2503/97, οι 
οποίες καταργούνται με την έξοδό τους από την υπηρε¬ 
σία. 

Άρθρο 6 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται από 
τις διατάξεις του ΠΔ 22/90. Επίσης, ο διορισμός, τα καθή¬ 
κοντα, ο χρόνος εργασίας, η αστική ευθύνη, τα δικαιώμα¬ 
τα, οι μεταβολές υπηρεσιακής κατάστασης, η εξέλιξη, οι 
ηθικές αμοιβές, τα πειθαρχικά αδικήματα κλπ., ορίζονται 
από τις διατάξεις του Ν. 1188/81, Ν. 2190/94, Ν. 2307/95, 
Ν. 2503/96, που αφορούν το προσωπικό των ΟΤΑ. 

Άρθρο 7 

ΚΑΘΗΚΟΝΤΑ ΠΡΟΣΩΠΙΚΟΥ 

Α. Καθήκοντα Προϊσταμένου Τμήματος Προσχολικής 
Αγωγής 

Είναι υπεύθυνος: 

1. Για την εύρυθμη λειτουργία του Τμήματος και τη τή¬ 
ρηση του Κανονισμού Λειτουργίας. 

2. Για τη παροχή σωστής προσχολικής φροντίδας στα 
φιλοξενούμενα νήπια, σε συνεργασία με τους Βρεφονη¬ 
πιοκόμους. 

3. Εισηγείται στο Δ.Σ. του Κέντρου κάθε θέμα που σχε¬ 
τίζεται με την λειτουργία, το προσωπικό, τους γονείς, και 
την υλικοτεχνική υποδομή του Τμήματος, όπως: 

- το παιδαγωγικό υλικό και τον πάσης φύσεως εξοπλι¬ 
σμό 

- τις απαραίτητες εργασίες για την επισκευή και συντή¬ 
ρηση των κτιρίων 

- την επιμόρφωση του προσωπικού 

- τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του. 

4. Εποπτεύει όλο το προσωπικό του Τμήματος, για την 
σωστή εκτέλεση των καθηκόντων του. 

5. Επιλαμβάνεται κάθε θέμα, που αφορά το προσωπικό. 

6. Είναι υπεύθυνος για τις συγκεντρώσεις των γονέων. 


7. Τηρεί τα απαραίτητα βιβλία. 

Β. Καθήκοντα Βρεφονηπιοκόμων 

1. Αναλαμβάνουν διαδοχικά όλα τα τμήματα-τάξεις του 
Κέντρου Προσχολικής Αγωγής και είναι υπεύθυνες για τις 
τάξεις τους. 

2. Καταρτίζουντο μηνιαίο και εβδομαδιαίο παιδαγωγικό 
πρόγραμμα και ασκούντο παιδαγωγικό έργο καθ’ όλη τη 
διάρκεια της σχολικής περιόδου, σύμφωνα με τις σύγ¬ 
χρονες παιδαγωγικές και ψυχολογικές θεωρίες. 

3. Συνεργάζονται με τον προϊστάμενο και γενικά, με όλο 
το προσωπικό. 

4. Ενημερώνουντους γονείς για την εξέλιξη των παιδιών. 

5. Διοργανώνουν πολιτιστικές, ψυχαγωγικές και παιδα¬ 
γωγικές εκδηλώσεις προς όφελος των παιδιών, των γονέ¬ 
ων και του προσωπικού. 

Γ. Καθήκοντα Μάγειρα 

1. Είναι υπεύθυνος για το για το μαγειρείο και την επι¬ 
μελημένη και έγκαιρη παρασκευή φαγητού, σύμφωνα με 
το διαιτολόγιο. 

2. Παραλαμβάνει καθημερινά τις αναγκαίες ποσότητες 
υλικών για το ημερήσιο φαγητό, από τον υπεύθυνο γι’ αυ¬ 
τό και υπογράφει δελτίο. 

3. Μεριμνά για την απόλυτη καθαριότητα του μαγειρεί¬ 
ου, της τραπεζαρίας και των διάφορων σκευών. 

Δ. Καθήκοντα Προσωπικού καθαριότητας 

1. Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του Κέντρου Προσχολικής 
Αγωγής, εκτός μαγειρείου. 

2. Παραλαμβάνει υλικά καθαριότητας από τον υπεύθυ¬ 
να γι' αυτά και υπογράφει δελτίο. 

3. Είναι υπεύθυνο για τον γενικό ιματισμό και μεριμνά 
για την καλή συντήρηση, καθαριότητα και φύλαξή του. 

4. Εκτελεί κάθε εργασία που του ανατίθεται από τον 
Προϊστάμενο. 

Ε. Καθήκοντα Γ ραφείου Διοικητικής Στήριξης. 

1. Είναι αρμόδιο για την προμήθεια και τον έγκαιρο εφο¬ 
διασμό του Κέντρου Προσχολικής Αγωγής με τα ανα¬ 
γκαία τρόφιμα και λοιπά υλικά, που είναι απαραίτητα για 
την εύρυθμη λειτουργία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κλπ. του προσωπικού. 

4. Συνεργάζεται με τον Προϊστάμενο του Τ μήματος για 
την κατάρτιση του Προϋπολογισμού-απολογισμού-ισο- 
λογισμού. 

5. Τηρεί άλατα απαραίτητα βιβλία. 

Άρθρο 8 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

1. Προϊστάμενος του Τμήματος Προσχολικής Αγωγής 
ορίζεται από τον κλάδο ΤΕ9 Βρεφονηπιοκομίας, με από¬ 
φαση του Υπηρεσιακού Συμβουλίου. Σε περίπτωση που 
δεν έχει ορισθεί, εφαρμόζονται οι διατάξεις του άρθρου 
36του Ν. 2190/94 για αναπλήρωση. 

Α) για το διάστημα, κατά το οποίο υπηρετούν στο Κέ¬ 
ντρο Προσχολικής Αγωγής υπάλληλοι του κάδου ΤΕ Νη¬ 
πιαγωγών ( προσωρινός) και ΤΕ Βρεφονηπιοκομίας, οι 
οποίοι κατέχουν προσωρινές προσωποπαγείς θέσεις, ο 
Προϊστάμενος θα ορίζεται από τους κλάδους αυτούς. 

2. Προϊστάμενοςτου Τμήματος Διοικητικής Στήριξης ορί¬ 
ζεται από τους κλάδους ΤΕ17 ή ΔΕΙ, με απόφαση του Υπη¬ 
ρεσιακού Συμβουλίου και σε περίπτωση που δεν έχει ορι¬ 
στεί, εφαρμόζονται οι διατάξεις του άρθρου 36 Ν. 2190/94. 

Άρθρο 9 

Το Ν.Π.Δ.Δ. μπορεί να έχει εξωτερικούς συνεργάτες με 
σύμβαση μίσθωσης έργου, των οποίων τα καθήκοντα και οι 
υποχρεώσεις αναφέρονται στον Κανονισμό Λειτουργίαςτου. 

Άρθρο 10 

Κάθε άλλη λεπτομέρεια, που αφορά στα καθήκοντα του 
προσωπικού και τη λειτουργία των επί μέρους υπηρεσιών 
του και δεν αναφέρεται αναλυτικά στον παρόντα Οργανι¬ 
σμό, ρυθμίζεται από τον κανονισμό λειτουργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 5 Μαρτίου 2001 
Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 
-Φ- 

Αριθ. 2730 (3) 

Καθορισμός αποζημίωσης Αντιπροέδρου, μελών κ.λπ. δι¬ 
οικητικού Συμβουλίου της Δημοτικής Επιχείρησης 
Ύδρευσης και Αποχέτευσης Ρίου Ν. Αχάΐας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. - Τις διατάξεις του άρθ. 3 παρ. 7 του Ν. 1069/1980 «πε¬ 
ρί κινήτρων για την ίδρυση επιχειρήσεων ύδρευσης και 
αποχέτευσης», όπως αυτές αντικαταστάθηκαν με τις 
όμοιες του άρθρου 8 παρ. 9 του Ν. 2839/2000 (ΦΕΚ 196/τ. 
Α/200) «ρυθμίσεις θεμάτωντου Υπουργείου Εσωτερικών, 
Δημόσιας Διοίκησης και Αποκέντρωσης και άλλες διατά¬ 
ξεις», σε συνδυασμό με τις διατάξεις του άρθρου 19 του 
Ν. 2470/1997, καθώς και την αριθμ. 24841/16.7.1998 
(ΦΕΚ814/τ. Β/1998) απόφαση Υπουργού Εσ. Δ.Δ. και Α. 
«περί καθορισμού αποζημίωσης μελών Δημοτικών Συμ¬ 
βουλίων κ.λ.π.». 

2. - Την αριθμ. 8/2000 απόφαση του Διοικητικού Συμ¬ 
βουλίου της Δημοτικής Επιχείρησης Ύδρευσης και Απο¬ 
χέτευσης Ρίου. 

3. - Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αλλά δαπάνη σε βάρος του προϋπολογι¬ 
σμού της Δ. Ε. Υ.Α. Ρίου το ποσό της οποίας δεν μπορεί να 
εκτιμηθεί, αποφασίζουμε: 


Α. Καθορίζουμε την αποζημίωση του Προέδρου του Δι¬ 
οικητικού Συμβουλίου, των μελών, του εισηγητή των προς 
συζήτηση στο Δ.Σ. θεμάτων και του γραμματέα του Διοι¬ 
κητικού Συμβουλίου της Δ.Ε.Υ.Α. Ρίου, όπως παρακάτω: 

1. - Στο ποσό των 340.000 δρχ. μηνιαίως στον Πρόεδρο 
του Δ.Σ. της Δ.Ε.Υ.Α. Ρίου, για τις παρεχόμενες υπηρε¬ 
σίες του στην επιχείρηση. 

2. - Στον Πρόεδρο, στα μέλη, στον εισηγητή και στον 
γραμματέα του Διοικητικού Συμβουλίου στο ποσό των 
6.000 δρχ. για καθένα, για την συμμετοχή τους σης συνε¬ 
δριάσεις αυτού και για κάθε συνεδρίαση. 

3. - Αριθμός συνεδριάσεων του Διοικητικού Συμβουλίου 
μέχρι τρεις (3) τον μήνα που θα πραγματοποιούνται εκτός 
των ωρών εργασίας των υπηρεσιών της επιχείρησης. 

Η προκαλούμενη δαπάνη, η οποία δεν μπορεί να καθο¬ 
ριστεί, δεν βαρύνει τον κρατικό προϋπολογισμό, αλλά τον 
οικείο προϋπολογισμό της Δ.Ε.Υ.Α. Ρίου. 

Η ισχύς της παρούσας αρχίζει από τη δημοσίευσή της 
στο οικείο Φ.Ε.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 28 Φεβρουάριου 2001 
Ο Γ ενικός Γ ραμματέας Περιφέρειας 
ΝΙΚΟΣ ΜΠΕΛΙΒΑΝΗΣ 

-Φ- 

(4) 

Χορήγηση άδειας άσκησης επαγγέλματος Κοινωνικού 
Λειτουργού στηνΔήμα Γκλαντιόλατου Βασιλείου. 

Η ΝΟΜΑΡΧΗΣ ΠΕΙΡΑΙΑ 

Με την 81/8.1.2001 απόφαση της Νομάρχου Πειραιά 
χορηγεί στην Δήμα Γκλαντιόλα του Βασιλείου άδειας 
άσκησης επαγγέλματος Κοινωνικού Λειτουργού. 

Η Νομάρχης 

ΜΑΙΡΗ ΣΟΡΩΤΟΥ - ΤΣΑΝΑΚΗ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 106/11.1.2001 απόφαση του Γενικού Γραμματέα 
Περιφέρειας Δυτικής Ελλάδας, που δημοσιεύθηκε στο 
ΦΕΚ 33/18.1.2001 Τεύχος Β'και αφορά την Σύσταση Δη¬ 
μοτικής Επιχείρησης Ανάπτυξης και Πολιτισμού του Δή¬ 
μου Ι.Π. Μεσολογγίου, γίνεται διόθρωση ως παρακάτω: 

Αντί του εσφαλμένου «αριθμ. 206/2000 απόφαση Δημο¬ 
τικού Συμβουλίου Ι.Π. Μεσολογγίου», στο ορθό 208/2000 
απόφαση Δημοτικού Συμβουλίου Ι.Π. Μεσολογγίου». 

(Απάτην Περιφέρεια Δυτικής Ελλάδας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




